**კრისეტ მიშელ პეინი** (ინგლ. Chrisette Michele Payne; დ. 8 დეკემბერი, 1982, ცენტრალ-ისლიპი, ნიუ-იორკი, აშშ) — ამერიკელი რიტმ-ენდ-ბლუზისა და სოულის მომღერალი. 2009 წელს მოიგო გრემის ჯილდო საუკეთესო ურბანული/ალტერნატიული შესრულების კატეგორიაში კომპოზიციისთვის „Be OK". 

მუსიკოსმა კარიერის დასაწყისში კონტრაქტი გააფორმა ლეიბლებთან Motown Records, Capitol Records და Caroline Distribution. 2016 წელს შექმნა თავისი ლეიბლი Rich Hipster.

ადრეული ცხოვრება
----------------

მიშელი დაიბადა ცენტრალ-ისლიპში, ნიუ-იორკში და გაიზარდა პაჩოგში. მამა სოციოლოგი იყო, დედა კი ფსიქოლოგი. სკოლაში სწავლის დროს მღეროდა ეკლესიის გუნდში. მუსიკალური განათლება მიიღო Five Towns-ის კოლეჯში. სოულ მომღერლის, რაჰიმ დევონის ბიძაშვილი.

კარიერა
-------

მიშელმა კარიერის დასაწყისში ჩაწერა რამდენიმე კოლაბორაციული ნამუშევარი, მათ შორის „Lost One" ჯეი-ზისთან ერთად. მან კონტრაქტი გააფორმა ლეიბლებთან Motown Records, Capitol Records და Caroline Distribution. მუსიკოსის სადებიუტო ალბომი, I Am, გამოვიდა 2007 წლის 18 ივნისს. ალბომიდან გამოვიდა ოთხი სინგლი: „If I Have My Way", „Best of Me", „Be OK" და „Love Is You". წამყვანი სინგლი, „If I Have My Way" 24-ე ადგილზე გავიდა აშშ-ის ცხელ რიტმ-ენდ-ბლუზ/ჰიპ-ჰოპ სიმღერების ჩარტში. რაც შეეხება სხვა სინგლებს, „Best of Me" Hot Adult Contemporary Tracks-ის ჩარტში 21-ე ადგილზე გავიდა. 2007 წლის დეკემბერში გამოვიდა მესამე სინგლი „Be OK", რომელიც 64-ე ადგილზე აღმოჩნდა ცხელ რიტმ-ენდ-ბლუზ/ჰიპ-ჰოპ სიმღერების ჩარტში. კომპოზიციამ მოიგო გრემის ჯილდო საუკეთესო ურბანული/ალტერნატიული შესრულების კატეგორიაში. 2008 წელს გამოვიდა „Love Is You" და 90-ე ადგილზე გავიდა ცხელ რიტმ-ენდ-ბლუზ/ჰიპ-ჰოპ სიმღერების ჩარტში.

2008 წელს მუსიკოსმა დაიწყო მეორე ალბომის, Epiphany-ის ჩაწერა. 2009 წლის იანვარში გამოვიდა ნამუშევრის მთავარი სინგლი. კომპოზიცია ბილბორდის ცხელ ასეულში 89-ე ადგილზე გავიდა. ალბომი „Epiphany" პირველ ადგილზე გავიდა ბილბორდ 200-ში. ალბომის გამოსვლიდან ერთი კვირის შემდეგ გამოვიდა კიდევ ერთი სინგლი, სახელწოდებით „Blame It on Me". მიუხედავად იმისა, რომ ნამუშევარს კომერციული წარმატება არ ხვდა წილად, ის ცხელ რიტმ-ენდ-ბლუზ/ჰიპ-ჰოპ სიმღერების ჩარტში 28-ე ადგილზე გავიდა. ალბომიდან გამოვიდა კიდევ ორი სინგლი, „What You Do" იმავე წელის ივლისში და „Fragile" ნოემბერში. 

Epiphany-ის გამოსვლიდან მალევე მიშელმა დაიწყო მუშაობა მომდევნო ალბომზე. მან ითანამშრომლა რეპერ რიკ როსთან და დრეიკთან. მათ ჩაწერეს სიმღერა „Aston Martin Music". კომპოზიცია გამოვიდა 2010 წლის 5 ოქტომბერს. მიშელმა გამოუშვა თავისი მესამე სტუდიური ალბომი „Let Freedom Reign" 2010 წლის 30 ნოემბერს. ალბომიდან გამოვიდა სინგლები „I'm a Star", „Goodbye Game" და „I Don't Know Why, But I Do". ალბომი 25-ე ადგილზე გავიდა ბილბორდ 200-ში. გამოსვლიდან პირველივე კვირაში მისი 42000 ასლი გაიყიდა. ალბომი მე-7 ადგილზე გავიდა რიტმ-ენდ-ბლუზ/ჰიპ-ჰოპ ალბომების ჩარტში. 

2010 წლის 5 ნოემბერს გამოვიდა მუსიკოსის პირველი მიქსტეიპი, Love Thy Brother. 2012 წლის 7 დეკემბერს გამოუშვა მეორე მიქსტეიპი, სახელწოდებით Audrey Hepburn: An Audiovisual Presentation.

მუსიკოსის ახალი სინგლი, „Charades", გამოვიდა 2013 წლის 29 იანვარს. მეორე სინგლი „A Couple of Forevers" გამოვიდა თებერვალში. კიდევ ერთ სინგლი „Alcon" გამოვიდა 2013 წლის 11 ივნისს. მუსიკოსის ახალი ალბომი „Better" გამოვიდა 2013 წლის 11 ივნისს. ნამუშევარი ბილბორდ 200-ის ჩარტში მე-12 ადგილზე გავიდა. გამოშვებიდან პირველივე კვირაში მისი 27000 ასლი გაიყიდა. ალბომმა მიიღო 2014 წლის გრემის ნომინაცია საუკეთესო რიტმ-ენდ-ბლუზ ალბომის კატეგორიაში. 

2014 წლის 24 ნოემბერს მიშელმა გამოუშვა ახალი EP „The Lyricist's Opus". ნამუშევრიდან გამოვიდა ორი სინგლი: „Super Chris" 1 ოქტომბერს და „Together" 15 დეკემბერს. 2016 წლის 12 ნოემბერს მუსიკოსმა გამოუშვა ახალი სინგლი „Steady". მიშელის მეხუთე სტუდიური ალბომი „Milestone tour" გამოვიდა 2016 წლის 10 ივნისს Rich Hipster-ის ეგიდით. იმავე წელს მუსიკოსმა დააარსა თავისი ლეიბლი Rich Hipster. 2018 წელს გამოუშვა ალბომი Out of Control. 2020 წელს გამოვიდა მუსიკოსის ახალი სინგლი „Wait".

დისკოგრაფია
-----------

* *I Am* (2007)
* *Epiphany* (2009)
* *Let Freedom Reign* (2010)
* *Better* (2013)
* *Milestone* (2016)
* *Out of Control* (2018)

რესურსები ინტერნეტში
--------------------

* კრისეტ მიშელი AllMusic-ზე

სქოლიო
------

1. ↑  „Chrisette Michele Speaks On Miscarriage After Reportedly Getting Dropped From Label". *Vibe*. October 28, 2017.
2. ↑  Breakfast Club Power 105.1 FM.  (November 2, 2017) Chrisette Michele Addresses Miscarriage + Aftermath Of Performing at Trump's Inauguration.
3. ↑  'Chrisette Michele Opens Up About Miscarriage and Label Drop After Trump Inauguration', *Essence*, October 28, 2017.
4. ↑  Gamboa, Glenn. "Chrisette Michele has an 'Epiphany'", *Newsday*, May 3, 2009. დაარქივებული May 6, 2009, საიტზე Wayback Machine.
5. ↑  Cost 2 Coast Presents (January 30, 2013). ციტირების თარიღი: January 31, 2013
6. ↑  I am All Music Credits. AllMusic. ციტირების თარიღი: May 19, 2016
7. ↑  New Music: Chrisette Michele "Epiphany" Off New Album – Listen Now! დაარქივებული February 3, 2009, საიტზე Wayback Machine.
8. ↑  Caulfield, Keith (May 13, 2009). „Chrisette Michele Scores First No. 1 On Billboard 200". *Billboard*. ციტირების თარიღი: May 13, 2009.
9. ↑  Rick Ross 'Teflon Don' In Stores Now. Teflondonross.com. ციტირების თარიღი: January 9, 2011
10. ↑  Album Cover:Chrisette Michele-"Better".
11. ↑  themilestonetour.  დაარქივებულია ორიგინალიდან — აპრილი 15, 2016. ციტირების თარიღი: თებერვალი 27, 2024.
12. ↑  Chrisette Michele Returns With New Single "Wait".